als_Latn dik_Latn sag_Latn
Themeluesi i “Wikileaks”, Julian Assange, ka deklaruar se lideri i opozitës ruse, Boris Nemtsov, është vrarë nga shërbimet sekrete çeçene.
Sipas Assange, çeçenët e kanë bërë për t’u treguar kolegëve rusë të FSB-së se nuk e kontrollojnë tërësisht Moskën dhe se ata mund të vrasin dikë edhe në dyert e Kremlinit.
Kjo deklaratë e tij është bërë gjatë një interviste për një gazetë të përditshme argjentinase.
Sipas Assange, Moska po stërvit ushtarë çeçenë për të mbështetur forcat separatiste në lindje të Ukrainës, pasi ata kanë më shumë eksperiencë në luftërat civile.
Sipas tij këto forca kontrollohen nga presidenti çeçen Razman Kadyrov, që ka ngritur një shërbim sekret mjaft të fuqishëm, që është akuzuar për një seri vrasjesh, madje edhe në Vjenë, të kundërshtarëve të Kadyrov e që tashmë rivalizon FSB-në.
“Fajtorët e vrasjes së Nemtsov, i ekzekutuar pranë selisë së Kremlinit, ishin çeçenë të afërt me shërbimet sekrete të atij vendi. Por kjo nuk do të thotë se ka qenë Kadyrov që ka urdhëruar vrasjen. Mund të ketë qenë një fraksion i ndërmjetëm që ka dashur t’i tregojë dobishmërinë e tij Kadyrov ose së djathtës ekstreme ruse”, ka deklaruar Assange.
Sa për përfshirjen e mundshme të presidentit Vladimir Putin në këtë vrasje, themeluesi i “Ëikileaks” ka thënë se, shefi i Kremlinit ka shkaktuar shumë konfuzion në opinionin publik rus dhe atë Perëndimor, kur pak kohë nga vrasja e Nemtsov dekoroi në të njëjtën ceremoni Kadyrov dhe ish-agjentin e FSB-së që helmoi me polonium Alexander Litvinenko në një restorant të Londrës në 2006.
als_Latn als_Latn als_Latn als_Latn als_Latn als_Latn als_Latn